CELEX: 32016D0217(01)
Language: hr
Date: 2016-02-11 00:00:00
Title: Provedbena odluka Komisije оd 11. veljače 2016. o donošenju odluka Unije o uvozu određenih kemikalija u skladu s Uredbom (EU) br. 649/2012 Europskog parlamenta i Vijeća i o izmjeni odluka Komisije 2005/416/EZ i 2009/966/EZ

17.2.2016   
            
            
               HR
            
            
               Službeni list Europske unije
            
            
               C 61/5
            
         PROVEDBENA ODLUKA KOMISIJE
   оd 11. veljače 2016.
   o donošenju odluka Unije o uvozu određenih kemikalija u skladu s Uredbom (EU) br. 649/2012 Europskog parlamenta i Vijeća i o izmjeni odluka Komisije 2005/416/EZ i 2009/966/EZ
   (2016/C 61/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 649/2012 Europskog parlamenta i Vijeća od 4. srpnja 2012. o izvozu i uvozu opasnih kemikalija (1), a posebno njezin članak 13. stavak 1. drugi podstavak,
   nakon savjetovanja s Odborom osnovanim člankom 133. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (2),
   budući da:
   
               (1)
            
            
               U skladu s Uredbom (EU) br. 649/2012 Komisija treba odlučiti u ime Unije o odobravanju uvoza u Uniju svake pojedine kemikalije koja podliježe postupku prethodnog informiranog pristanka (PIC).
            
         
               (2)
            
            
               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovani su za pružanje usluga tajništva za provedbu postupka PIC utvrđenog Roterdamskom konvencijom o postupku prethodnog informiranog pristanka za određene opasne kemikalije i pesticide u međunarodnoj trgovini (dalje u tekstu: „Roterdamska konvencija”), odobrenoj Odlukom Vijeća 2006/730/EZ (3).
            
         
               (3)
            
            
               Djelujući kao zajedničko imenovano tijelo, Komisija je dužna proslijediti odluke o uvozu kemikalija koje podliježu provedbi postupka PIC Tajništvu Roterdamske konvencije (dalje u tekstu: „Tajništvo”), u ime Unije i njezinih država članica.
            
         
               (4)
            
            
               Odlukom RC 7/4 sa sedmog zasjedanja Konferencije stranaka kemikalija metamidofos dodana je u Prilog III. Roterdamskoj konvenciji kao pesticid. Svaka stranka stoga treba Tajništvu dostaviti odgovor o uvozu za uvrštavanje metamidofosa na popis kao pesticida. Postojeći popis vrlo opasnih formulacija pesticida (topljive tekuće formulacije s više od 600 g aktivnog sastojka/l) koje sadržavaju metamidofos iz Priloga III. bit će izbrisan, uključujući odgovore o uvozu za taj unos. Komisiju je o tome obavijestilo Tajništvo u obliku smjernica za odlučivanje. Stavljanje na tržište i uporaba metamidofosa kao sastojka smjesa koje se rabe kao sredstva za zaštitu bilja zabranjeno je Uredbom (EZ) br. 1107/2009 Europskog parlamenta i Vijeća (4).
            
         
               (5)
            
            
               Potrebno je izmijeniti prethodne odluke o uvozu u pogledu kemikalija DDT i etilen oksid kako bi one odražavale proširenje Unije od 1. srpnja 2013. te kako bi se uzele u obzir promjene regulative u Uniji otkad su te odluke donesene.
            
         
               (6)
            
            
               Stavljanje na raspolaganje na tržištu i uporaba etilen oksida na temelju Uredbe (EU) br. 528/2012 Europskog parlamenta i Vijeća (5) ograničeni su na jedno specifično područje u skladu s Delegiranom uredbom Komisije (EU) br. 1062/2014 (6). Posljedično, uvoz je dopušten samo za tu specifičnu uporabu. Države članice mogu odlučiti hoće li odobriti tu uporabu dopuštenu na temelju Uredbe (EU) br. 528/2012 na svojem državnom području.
            
         
               (7)
            
            
               Proizvodnja, stavljanje na tržište i uporaba DDT-a, zasebno ili u pripravcima ili kao sastavni dio proizvoda, zabranjeni su u Europskoj uniji u skladu s Uredbom (EZ) br. 850/2004 Europskog parlamenta i Vijeća (7).
            
         
               (8)
            
            
               Trebalo bi donijeti odluku o uvozu u pogledu metamidofosa, a odluke Komisije 2005/416/EZ (8) i 2009/966/EZ (9) trebalo bi na odgovarajući način izmijeniti,
            
         ODLUČILA JE:
   Članak 1.
   Donosi se odluka o uvozu metamidofosa utvrđena u obrascu za odgovor o uvozu u Prilogu I.
   Članak 2.
   Odluka o uvozu etilen oksida utvrđena u Prilogu II. Odluci 2009/966/EZ zamjenjuje se odlukom o uvozu etilen oksida utvrđenoj u obrascu za odgovor o uvozu u Prilogu II. ovoj Odluci.
   Članak 3.
   Odluka o uvozu DDT-a utvrđena u Prilogu I. Odluci 2005/416/EZ zamjenjuje se odlukom o uvozu DDT-a utvrđenoj u obrascu za odgovor o uvozu u Prilogu III. ovoj Odluci.
   
      Sastavljeno u Bruxellesu 11. veljače 2016.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 201, 27.7.2012., str. 60.
   
   
      (2)  SL L 396, 30.12.2006., str. 1.
   
   
      (3)  Odluka Vijeća 2006/730/EZ od 25. rujna 2006. o sklapanju, u ime Europske zajednice, Roterdamske konvencije o postupku prethodnog informiranog pristanka za određene opasne kemikalije i pesticide u međunarodnoj trgovini (SL L 299, 28.10.2006., str. 23.).
   
      (4)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
   
      (5)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).
   
      (6)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
   
      (7)  Uredba (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (SL L 158, 30.4.2004., str. 7.).
   
      (8)  Odluka Komisije 2005/416/EZ od 19. svibnja 2005. o donošenju odluka Zajednice o uvozu određenih kemikalija na temelju Uredbe (EZ) br. 304/2003 Europskog parlamenta i Vijeća i o izmjeni Odluka 2000/657/EZ, 2001/852/EZ i 2003/508/EZ (SL L 147, 10.6.2005., str. 1.).
   
      (9)  Odluka Komisije 2009/966/EZ od 30. studenoga 2009. o donošenju odluka Zajednice o uvozu određenih kemikalija u skladu s Uredbom (EZ) br. 689/2008 Europskog parlamenta i Vijeća i o izmjeni odluka Komisije 2000/657/EZ, 2001/852/EZ, 2003/508/EZ, 2004/382/EZ i 2005/416/EZ (SL L 341, 22.12.2009., str. 14.).
   
      PRILOG I.
      Odluka o uvozu metamidofosa
      
         
      
         
      
         
   
   
      PRILOG II.
      Revidirana odluka o uvozu etilen oksida
      
         
      
         
      
         
      
         
   
   
      PRILOG III.
      Revidirana odluka o uvozu DDT-a